Monica Zetterlund

Monica Zetterlund (født Nilsson; 1937–2005) var en svensk sanger og skuespiller. 
Liv og virke
Bakgrunn
Monica Zetterlund var datter til maleren og trekkspilleren Bengt «Sik-Bengt» Nilsson (1911–1995) og Margareta «Greta», født Norén (1917–1995).Vem är det, svensk biografisk handbok 1993

Som ung pike skadet Monica Zetterlund ryggen da hun falt fra en hjemmelaget trapes da hun lekte hjemme i Hagfors. Først flere år senere ble det oppdaget at hun led av skoliose, skjev ryggrad (som kanskje hadde samband med den tidlige skaden). Hun lå lenge i gips og måtte bære korsett, da var skaden ubotelig, slik at hun hele livet var plaget med ryggsmerter og fra 1990-årene ble stadig mer invalidisert. Den siste tid av livet var hun i rullestol.

Etter realeksamen arbeidet hun som kontorassistent på Hagfors järnverk og sån som telefonist på Televerket],Gustafson, Klas, 2009: Enkel, vacker, öm, s.45 før karrieren som artist tok fart.

 Karriere 
Etter at hun hadde begynt å spille i svenske og danske jazzbands ble hun i 1960-årene verdensberømt gjennom samarbeidet med amerikanske musikere som Thad Jones, Zoot Sims og Bill Evans. Skiva «Waltz for Debby» med Bill Evans Trio blir betraktet som en av jazzhistoriens klassikere. Ved siden av amerikanske jazzstandards var hun også kjent for jazztolkninger av svenske folkemelodier og andre sanger med svensk tekst, som «Jag vet en dejlig rosa» eller «Att angöra en brygga». Hun deltok i Eurovision Song Contest for Sverige i 1963, med melodien «En gång i Stockholm».

Zetterlund gjorde også stor suksess i revyer på 1960- og 1970-tallet med blant andre Povel Ramel og Hasse & Tage samt i en rekke filminnspillinger hvorav hun ble nominert til Oscar (best foreign actress) for rollen som Ulrika i Utvandrerne. Forfatteren og skuespillerkollegaen Tage Danielsson beskrev Monica Zetterlund på denne måten: «en blond negress från Värmlands huldraskogar doftande av logar – ett lingonris som satts i ett cocktailglas…»

Monica Zetterlund var i de siste årene av sitt liv sterkt plaget av ettervirkningene av en ryggskade hun pådro seg som ung. 
Død
Hun døde i en boligbrann, etter selv å ha ringt brannvesenet da hun oppdaget brannen. De klarte imidlertid ikke å komme tidsnok til å få den nokså bevegelseshemmede artisten ut.

 Diskografi 
 1958 – Swedish Sensation
 1962 – Ahh! Monica
 1964 – Make Mine Swedish Style
 1964 – Waltz for Debby (med Bill Evans)
 1965 – Ohh! Monica
 1967 – Monica
 1971 – Monica - Monica
 1972 – Chicken Feathers (med Steve Kuhn)
 1973 – Den sista jäntan (samling av eldre innspillinger med bl.a. Povel Ramel)
 1975 – Hej, man!
 1977 – It only happens every time (med Thad Jones/Mel Lewis Orchestra)
 1983 – Holiday for Monica (med Red Mitchell)
 1983 – Monica Zetterlund sjunger Olle Adolphson
 1984 – For Lester and Billie
 1989 – Monica Z
 1991 – Varsamt
 1992 – Nu är det skönt att leva
 1993 – Topaz
 1995 – Ett lingonris som satts i cocktailglas (Monica Zetterlund-boks)
 1996 – The Lost Tapes
 1997 – Det finns dagar
 2000 – Bill Remembered. A Tribute to Bill Evans (innspilt i Zetterlunds dagligstue)
 2006 – Sista gången du var med (live-innspillinger fra 1995 og 1997)

 Samleplater 
 1982 – Monica Zetterlund - Ur Svenska Ords Arkiv (samleplate, utgitt på nytt på cd som O vad en liten gumma kan gno)
 1998 – Gyllene blad ur Monicas dagbok
 2001 – Monica Z väljer sina jazzfavoriter
 2001 – Monicas bästa
 2003 – Musik vi minns
 2005 – Z – det bästa med Monica Zetterlund

 Priser og utmerkelser (utvalg) 
 1969 – Stockholms stads Bellmanpris
 1971/1972 – Guldbaggen for beste kvinnelige hovedrolle for rollene i filmene Eplekrigen og Nybyggerne
 1996 – Karl Gerhards Hederspris

 Referanser 


 Eksterne lenker 




Kategori:Svenske musikere
Kategori:Svenske skuespillere
Kategori:Jazzvokalister
Kategori:Deltakere i Melodifestivalen
Kategori:Eurovision Song Contest-deltakere for Sverige
Kategori:Guldbaggen for beste kvinnelige hovedrolle
Kategori:Personer fra Hagfors kommun
Kategori:Omkomne i ulykker